laion/Wikipedia-Exotic huggingface dataset:
שוודים

שוודים (svenskar, "סְווֵנְסְקַר") הם קבוצה אתנית שאפיוניה המרכזיים הם השפה השוודית כשפת אם, תרבות משותפת, והיסטוריה של השתייכות נוצרית-פרוטסטנטית. חלקם המכריע של בני קבוצה זו חיים בשוודיה, שם הם מהווים רוב; כשמלבדם קהילות קטנות יותר של דוברי-שוודית מתקיימות באופן מסורתי כמיעוטים בפינלנד ובאסטוניה מאז ימי הביניים ומשתייכות גם הן לשוודים, וקרויות, בהתאמה, פינו-שוודים ואסטונים-שוודים. במפנה המאה ה-20 היגרו שוודים רבים משוודיה לאמריקה, בעיקר לארצות הברית – שם הם יצרו קבוצה שהיום מונים צאצאיה כ-4.5 מיליון נפש (קרוב ל-2% מאוכלוסיית ארצות הברית), מרביתם במערב התיכון; עם זאת, מרבית האמריקנים שמוצאם שוודי דוברים היום אנגלית כשפת-אם. מקורם של השוודים בעיקר בשבטים סקנדינביים, שבעצמם היו חלק מהשבטים הגרמאניים. המושג "שוודי" (Svensk) כמציין שמו של עם התפתח כשם תואר משמם של הסוויונים (Suiones), שנזכרים כבר בחיבורו של טקיטוס מסוף המאה הראשונה, "גרמאניה", ושהעניקו את שמם לסוויאלנד, היא הארץ ההיסטורית המרכזית של שוודיה (שתי האחרות הן יטאלנד, על שמם של הגותים; ונורלנד – "ארץ הצפון"). מלכתחילה יוחס השם סוואים לתושבי חבלי הארץ שסביב אגם מלארן בלבד. באסופת חוקים מתחילת המאה ה-13 נעשתה הבחנה בין "שוודים, וסטרוגותים וסמולנים". בספר ההיסטוריה השוודית הראשון, שנכתב במאה ה-14, מופיע הביטוי "אוּפְּלנ(ד)ים" במה שנראה כהתייחסות ליושבי אופלנד, "שוודים-עיליים", או פשוט תושבי שוודיה. המונח Svenskar במשמעות של ימינו, אם כן, הופיע לראשונה רק במאה ה-15, בהקשר של התנגדות למלכי האיחוד, פקידים בכירים וגורמים זרים באופן כללי. נכון לשנת 2010 חיים 9,428,054 תושבים בשוודיה, בצפיפות של 21 נפש לקמ"ר – עם הבדלים ניכרים בין המחוזות השונים. קרוב ל-18% מהאוכלוסייה אינם ילידי הממלכה או שהוריהם נולדו מחוצה לה. עיקר גלי ההגירה באו לאחר מלחמת העולם השנייה ולא נעצרו מאז. הסאמים מהווים מיעוט ילידי במדינה, ומספרם כ-17 אלף. מיעוטים ותיקים אחרים כוללים את הפינים והצוענים. נכון ל-2007 חברים מעל 6.8 מיליון מהשוודים בכנסייה השוודית, מוסד לותרני שנהנה ממעמד מרכזי בטקסי חיים ומעבר. שליש מהשוודים אינם מאמינים באלוהים או בכוח עליון כלשהו. שוודיה החדשה ויקינגים יהודים שוודים המהומות בשוודיה (2013) מידע על החברה השוודית, באתר הרשמי של שוודיה (באנגלית) מספרם של השוודים-האתנים אזרחי שוודיה ו/או דוברי שוודית כשפת-אם מוערך ב-8.5 מיליון; היתר הם אנשים ברחבי העולם שמוצאם שוודי אולם אינם דוברים שוודית ואינם אזרחי שוודיה. בנתון זה אמנם לא מחושבים אזרחי שוודיה בעלי רקע זר; עם זאת, מאחר שבשוודיה לא מבצעים בדיקות של אתניוּת, מספר ה"שוודים בשוודיה" עשוי להיות גדול יותר ולהגיע למעט פחות מ-8 מיליון בהינתן שנכללים בו מהגרים שנטמעו ומזהים עצמם כשוודים, ומנגד מוציא מתוכו את ילידי שוודיה שהם בני-מהגרים המזהים עצמם עם מוצא הוריהם. ערך זה הוא קצרמר בנושא שוודים ובנושא קבוצות אתניות. אתם מוזמנים לתרום לוויקיפדיה ולהרחיב אותו.
איבון סטרהובסקי

איבון סטרהובסקי (באנגלית: Yvonne Strahovski; נולדה ב-30 ביולי 1982) היא שחקנית אוסטרלית. התפרסמה בזכות השתתפותה בסדרה הקומית "צ'אק", בסדרת המתח "דקסטר" ובסדרה הדיסוטופית "סיפורה של שפחה" עליו קיבלה מועמדות לפרס אמי ופרס גלובוס הזהב לשחקנית משנה בסדרת דרמה. נולדה בשם איבון ז'קלין סטרזכווסקי (Yvonne Jaqueline Strzechowski) בקמפבל טאון, פרוור של העיר סידני, אוסטרליה, לזוג הורים מהגרים פולנים-נוצרים; פיטר, מהנדס אלקטרוניקה, ובוֹזֶנה, טכנאית מעבדה. לבקשתו של מפיק הסדרה "צ'אק", היא משתמשת, כשם במה, בכתיב "Strahovski", הנוח יותר להגייה. סטרהובסקי סיימה בהצטיינות תואר ראשון בלימודי תיאטרון באוניברסיטת סידני המערבית. היא דוברת אנגלית ופולנית. תפקידיה הראשונים של סטרהובסקי היו בטלוויזיה ובסרטים באוסטרליה. במהלך שהותה בארצות הברית לצורך מבחני בד לסדרות אחרות, ביניהן "האישה הביונית", שלחה סטרהובסקי קלטת מבחן לסדרה "צ'אק". למחרת הוזמנה לפגישה, וכעבור שבוע הודיעו לה המפיקים כי לוהקה לתפקיד סוכנת ה-CIA שרה ווקר. סטרהובסקי מדבבת את קולה של הדמות מירנדה לאוסון במשחקי המחשב "Mass Effect 2" והמשכו "Mass Effect 3". באפריל 2011 הופיעה בפרודיה מוזיקלית באתר האינטרנט Collegehumor בדמויותיהם של קייטי פרי, ליידי גאגא, קשה, וג'סטין ביבר. ב-2011 שיחקה בסרט "יחידת עילית", בו היא מופיעה יחד עם ג'ייסון סטיית'האם ורוברט דה נירו. ב-2013 שיחקה בסרט הקומדיה "אמא מלווה", יחד עם ברברה סטרייסנד וסת' רוגן. שיחקה בסרט "אני, פרנקנשטיין" לצד ארון אקהרט, שיצא לאקרנים בתחילת 2014 בדמותה של טרה וקס. בשנים 2012–2013 איבון השתתפה בעונה השביעית והשמינית של סדרת הטלוויזיה "דקסטר" בדמותה של האנה מק'קיי בת זוגו של דקסטר (מייקל סי הול) ואף זכתה בפרס Satellite על דמות המשנה הטובה ביותר בעונה השביעית. בינואר 2014 לוהקה איבון למיני סדרה בשם "24: לחיות עוד יום", הממשיכה את סדרת הקאלט "24", בדמותה של קייט מורגן ל-12 פרקים. משנת 2017 משתתפת איבון בסדרה הדיסוטופית "סיפורה של שפחה" בתור גב' ווטרפורד, אשת המפקד האחראית של ג'ון/שלפרד (אליזבת' מוס) ואחת מההוגות האידאולוגיות של מהפכת גלעד. בשנת 2018 שיחקה בסרט "הטורף". בשנת 2017, לאחר זוגיות של שש שנים נישאה סטרהובסקי לטים לודן. יש להם שני בנים: הראשון שנולד באוקטובר 2018 ושני שנולד בדצמבר 2021. מדיה וקבצים בנושא איבון סטרהובסקי בוויקישיתוף איבון סטרהובסקי, ברשת החברתית אקס (טוויטר) איבון סטרהובסקי, ברשת החברתית אינסטגרם איבון סטרהובסקי, במסד הנתונים הקולנועיים IMDb (באנגלית) איבון סטרהובסקי, באתר AllMovie (באנגלית) איבון סטרהובסקי, במסד הנתונים הקולנועיים KinoPoisk (ברוסית) איבון סטרהובסקי, באתר MusicBrainz (באנגלית) איבון סטרהובסקי ב-Tv.com Yvonne Strahovski הטוויטר הרשמי של איבון סטרהובסקי three pop stars one song with yvonne strahovski באתר Collegehumor. Blessed Be the Fruit! The Handmaid's Tale Star Yvonne Strahovski Welcomes First Child, a Son, Peoplemag (באנגלית) Yvonne Strahovski and Husband Tim Loden Welcome Second Baby: 'An Angel Joined Our World', Peoplemag (באנגלית)
67

שנת 67 היא השנה ה-67 במאה ה-1. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. ספירת הנוצרים, המקובלת כיום, החלה בשנת 525, ולכן המספר הסודר של שנת 67 ניתן לה בדיעבד. כל התאריכים שלהלן הם לפי הלוח היוליאני. לינוס יורש את פטרוס הקדוש כאפיפיור המצור על גמלא, נפילת הגליל לידי הצבא הרומי וחורבן הערים יודפת וגמלא. יוסף בן מתתיהו מתחיל לשתף פעולה עם הרומאים ולתעד את המרד הגדול. פטרוס, אחד משנים עשר שליחיו של ישו בברית החדשה, והוא נחשב לאפיפיור הראשון. להלן לוח שנה יוליאני. הלוח העברי לפני שנת ד'קי"ט (359), נקבע על פי הראייה, ומכיוון שלא הייתה אז שיטה קבועה - לא מוצג כאן לוח עברי. ילידי 67‎ נפטרים ב-67‎ מדיה וקבצים בנושא 67 בוויקישיתוף
42

שנת 42 היא השנה ה-42 במאה ה-1. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. ספירת הנוצרים, המקובלת כיום, החלה בשנת 525, ולכן המספר הסודר של שנת 42 ניתן לה בדיעבד. כל התאריכים שלהלן הם לפי הלוח היוליאני. הקיסר הרומי קליגולה נרצח על ידי המשמר הפראיטוריאני. יורשו: קלאודיוס הרומאים משתלטים על סאוטה שבצפון אפריקה. הטריטוריות שכיום מכונות מרוקו ואלג'יריה הופכות להיות פרובינקיות רומאיות סיקסטוס הראשון, האפיפיור השביעי של הכנסייה הקתולית (מת ב-124). להלן לוח שנה יוליאני. הלוח העברי לפני שנת ד'קי"ט (359), נקבע על פי הראייה, ומכיוון שלא הייתה אז שיטה קבועה - לא מוצג כאן לוח עברי. ילידי 42‎ נפטרים ב-42‎ מדיה וקבצים בנושא 42 בוויקישיתוף
אלישיב

האם התכוונתם ל... אלישיב (מושב) – מושב בעמק חפר. בר אלישיב – משפחה מכובדת המוזכרת בתלמוד בבלי. אישים ישראל אלישיב – דיפלומט ישראלי, שגריר ישראל בסינגפור. אלישיב בן יהויקים – כהן גדול מתקופת בית המקדש השני. רבי יצחק בן אלישיב – אמורא ארצישראלי, בדור הרביעי. הרב שלמה אלישיב – מקובל, מחבר ספרי "לשם שבו ואחלמה". הרב אברהם אלישיב (לוינסון) - רב בבלארוס ובארץ ישראל, חתנו של הרב שלמה אלישיב שאת שם משפחתו אימץ. הרב יוסף שלום אלישיב – פוסק חרדי-ליטאי, בנו של הרב אברהם אלישיב ונכדו של הרב שלמה אלישיב. איסידור ישראל אלישיב - ידוע בשם העט בעל-מחשבות, נוירולוג, פובלציסט, פעיל ציוני, עורך ספרותי ומבקר אומנות. יצחק אשר אלישיב – פעיל ציוני ברוסיה ומו"ל עברי. מרדכי אלישיב – מחנך עברי בליטא ובארץ ישראל, אחיינו של בעל-מחשבות ואחיו של שמואל אלישיב. נתנאל אלישיב – רב במוסדות בני דוד עלי, מו"ל, סופר, מרצה ופובליציסט. שמואל אלישיב – פעיל ציוני ודיפלומט ישראלי, שגריר ישראל בברית המועצות, אחיינו של בעל-מחשבות ואחיו של מרדכי אלישיב.
סעיף 78 (סרט)

סעיף 78 (ברוסית: «Параграф 78» / «§ 78») הוא סרט מותחן רוסי בבימויו של מיכאיל חלבורודוב, שצולם על פי סיפורו של איוואן אוחלוביסטין. הסרט מתפתח סביב העתיד הלא רחוק ומתאר את קיומן של מדינות כמו "האיחוד האסייתי" ו"הארצות הלטיניות של אמריקה". יחידת כוחות מיוחדים בפיקודו של גוּדווין (גושה קוצנקו), מפורקת מיד לאחר ביצוע משימה בעקבות סכסוך בין גודווין לסקיף (ולדימיר ודוביצ'נקו). 5 שנים לאחר מכן, ליסה (אנסטסיה סלאנבסקאיה), עזבה את סקיף ונישאה לגודווין וחיה עמו. רוסיה, האיחוד האסייתי והמדינות הלטיניות של אמריקה עוקבות אחר מימוש ההסכם למניעת הפצת נשק לכניעה המונית (הגרסה הבדיונית בסרט לנשק להשמדה המונית). באחת מהמעבדות החשאיות של משרד ההגנה הרוסי, באחד מאיי אוקיינוס הקרח הצפוני מתרחשת תאונה הגורמת למקרי חירום, ואפשרות זיהוי המעבדה על ידי מדינות זרות. על מנת למנוע זאת גודווין מקבל הוראה להחיות את היחידה המפורקת שלו, הוא אוסף את כל חברי היחידה (אחד עבד כמאבטח בקזינו, השני כסוהר, השלישי מכר סמים בלתי חוקיים והשלישי חי בסירה). החבורה מתאחדת מחדש ונשלחת אל הקוטב הצפוני כשאליה מצטרף רופא (יוסף). אנשי היחידה מגיעים לבסיס צבאי רחב ועד מהרה מגלים את גופתם של טכנאי המעבדה ומדען נוסף, ומגלים כי במקום פרץ נגיף מדבק שמוחק את הזיכרון וגורם לאנושיות של האדם להפוך לחייתית יותר. הקבוצה נערכת לפינוי אך מגלים שאין זה קל כל כך. כאשר המסוק מגיע לאסוף אותם, הוא מרחף בחזרה על פי הוראות מגבוה. סעיף 78 לפקודת המשלחת: אם גורם הנזק הוא בלתי הפיך, על היחידה להיערך לחיסול גודווין נאלץ להשיב לשאלות בית הדין הצבאי בעת התנהלותו במבצע צבאי כלפי החיילים הכפופים לו. היחידה חוזרת לבסיס והרופא מחליט לבדוק אם אנשי היחידה נגועים בנגיף. כשמתברר שכולם נגועים. הם מגלים שהמדען המת שפיתח את התרופה לנגיף על בסיס מתיונין לא הצליח לסנתז אותה והקבוצה מחליטה להטיל פור וכולם משליכים את תגיהם לערוך הגרלה מי הראשון שמיישם את סעיף 78. היחידה מחליטה כי המשימה היא שכולם מחסלים את כולם, בהתאם לסעיף 78. מתנהלים קרבות כואבים בין חברים ולבסוף נותרים גודווין, ליסה וסקיף. גודווין מנסה לחסלם ונכשל. סקיף וליסה מחליטים לסנתז תרופה לנגיף, לא לפני שהם נמלטים מן הבסיס ומפוצצים אותו. באותה שנה שיצא הסרט בשני חלקים, הוצאת הספרים המוסקבאית "אקסמו" הוציאה לאור את הספר "סעיף 78" מאת אנדריי לזארצ'וק, המבוסס במידה רבה על הסרט. אתר האינטרנט הרשמי של סעיף 78 (ברוסית) "סעיף 78", במסד הנתונים הקולנועיים IMDb (באנגלית) "סעיף 78", באתר AllMovie (באנגלית) "סעיף 78", במסד הנתונים הקולנועיים KinoPoisk (ברוסית) הסרט באתר הקולנוע הרוסי
88

שנת 88 היא השנה ה-88 במאה ה-1. זוהי שנה מעוברת, שאורכה 366 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. ספירת הנוצרים, המקובלת כיום, החלה בשנת 525, ולכן המספר הסודר של שנת 88 ניתן לה בדיעבד. כל התאריכים שלהלן הם לפי הלוח היוליאני. 88 - קלמנס הראשון יורש את אנקלטוס כאפיפיור אנקלטוס, האפיפיור השלישי. להלן לוח שנה יוליאני. הלוח העברי לפני שנת ד'קי"ט (359), נקבע על פי הראייה, ומכיוון שלא הייתה אז שיטה קבועה - לא מוצג כאן לוח עברי. ילידי 88‎ נפטרים ב-88‎ מדיה וקבצים בנושא 88 בוויקישיתוף
רישום לטיסה

רישום לטיסה (באנגלית: Check-in) הוא אחד התהליכים בשלבי הבידוק אשר עובר כל נוסע בזמן שהותו בשדה התעופה. הכניסה מכונה "צֵ'ק אִין" והיציאה "צֵ'ק אאוט"; המילים העברית המקבילות הן, בהתאמה, "רִשּׁוּם כְּנִיסָה" ו"רִשּׁוּם יְצִיאָה". בתהליך הרישום לטיסה הנוסע מגיע לנציג חברת התעופה בה הוא טס ליעדו, ומציג לו את הדרכון וכרטיס הטיסה שלו, הנוסע מניח את הכבודה שלו על מסוע הכולל מתחתיו מאזניים. הנציג שוקל את הכבודה ובודק אם היא אינה חורגת מכללי חברת התעופה, נמל התעופה והכללים הבינלאומיים. לאחר מכן הנציג קובע מקום בו ישב הנוסע בטיסה, ומוסר לו כרטיס עלייה למטוס. הנציג מדביק ברקוד לכבודה. לאחר כל השלבים הכבודה נוסעת במסוע ועוברת לאולם מיון הכבודה. נוסעים רבים ברחבי העולם מלינים על זמני ההמתנה הארוכים בתור ליד עמדות הרישום לטיסה. נמלי תעופה רבים בכל רחבי העולם התחילו להתקין את העמדה לבידוק עצמי אשר אמורה לזרז את התהליך. עמדה זאת מקיימת את כל תהליך הבידוק שכל נוסע צריך לעבור, כולל הראיון הביטחוני וקבלת כרטיס עלייה למטוס. עמדות אלו הפכו לפופולריות בנמלי תעופה גדולים. עם עליית השימוש באינטרנט נפתחה אפשרות של רישום עצמי, כאשר בתחילה נדרש הנוסע להדפיס את כרטיס העלייה במטוס ובהמשך ניתן היה להציגו גם באמצעות טלפון חכם. עמדה לבידוק עצמי בידוק מדיה וקבצים בנושא רישום לטיסה בוויקישיתוף מגזרי בידוק, מידע בנושא מגזרי בידוק באתר נתב"ג ערך זה הוא קצרמר בנושא תעופה. אתם מוזמנים לתרום לוויקיפדיה ולהרחיב אותו.
אנקלטוס

אנקלטוס (בלטינית: Anacletus; לעיתים רחוקות נכתב - אננקלטוס - Anencletus) היה האפיפיור השלישי אחרי לינוס הקדוש. משמעות שמו ביוונית היא "נקרא שוב" (לשירות). במהלך תקופתו כאפיפיור הסמיך כמרים רבים, ולפי המסורת הנוצרית הקים 25 קהילות נוצריות ברומא. המרטירולוגיה הקתולית (Martyrologium Romanum) מתייחסת אליו אך ורק בשם "קלטוס" (Cletus), בעוד ששנתון הכס הקדוש (Annuario Pontificio) מציג את שני השמות כשמות חלופיים לאותו האדם. התאולוגים הנוצריים אאוסביוס, אירנאיוס, אוגוסטינוס ואופטטוס סבורים כי שני השמות אכן מתייחסים לאותו אדם. לעומת זאת, הקטלוג הליבריאני (Catalogus Liberianus) ו"ספר האפיפיורים" (Liber Pontificalis) מתייחסים לאנקלטוס וקלטוס כשני אנשים שונים. על פי המסורת היה אנקלטוס אזרח רומי ונאמר כי כיהן כאפיפיור במשך 12 שנה ומת כמרטיר. שרידיו שמורים בכנסיית לינוס הקדוש בוותיקן. באופן מסורתי מחשיבים את אנקלטוס כרומאי שכיהן כאפיפיור במשך 12 שנים. ה-Annuario Pontificio (אנ') קובע: "במשך שתי המאות הראשונות, שנות כהונתם של האפיפיורים אינם ברורים". זה נותן את השנים 80 עד 92 כמו שלטונו של האפיפיור אנקלטוס. מקורות אחרים מציינים את השנים 77 עד 88. על פי המסורת, האפיפיור אנקלטוס חילק את רומא ל-25 קהילות. אחד התיעודים הבודדים ששרדו לגבי כהנותו כאפיפיור מזכיר אותו כמי שהסמיך מספר לא ברור של כומרים. אנקלטוס נקבר ליד קודמו, לינוס הקדוש, ליד קברו של פטרוס. שמו כלול בקנון הרומאי של המיסה. בלוח השנה הטרידנטי (אנ') שמור התאריך 26 באפריל כיום החג של אנקלטוס, שהכנסייה כיבדה יחד עם האפיפיור מרקלינוס, ואת 13 ביולי עבור אנקלטוס בלבד. בשנת 1960, האפיפיור יוחנן העשרים ושלושה, בעודו מקיים את משתה 26 באפריל, המזכיר את אנקלטוס בשם שניתן לו ב"קנון המיסה", הסיר את 13 ביולי כיום חג עבור אנקלטוס. ההוראה של קהילת הטקסים מ-14 בפברואר 1961 קבעה כי "חג אנקלטוס הקדוש", בכל מקום ובכל כיתה שהוא נחגג, מועבר ל-26 באפריל, תחת השם "סנט קלטוס". כומרים החוגגים מיסה לפי הלוח הרומי הכללי של 1954 שומרים על יום החג של 13 ביולי; אבל החג הוסר מהלוח הרומי הכללי מאז 1960, וככזה אינו נשמר אפילו במיסאל משנת 1962. למרות שיום מותו אינו ידוע, תאריך מותו ממשיך להירשם במרטיולוגיה הרומית בין הקדושים ב-26 באפריל. בקומדיה האלוהית, דנטה אליגיירי מזכיר אותו כמי שהוצב ב"גן העדן של הכוכבים הקבועים". מדיה וקבצים בנושא אנקלטוס בוויקישיתוף אנקלטוס, באתר "Find a Grave" (באנגלית) אנקלטוס, באתר אנציקלופדיה בריטניקה (באנגלית)
לודיווין סנייה

לודיווין סנייה (בצרפתית: Ludivine Sagnier‏; נולדה ב-3 ביולי 1979) היא שחקנית צרפתייה. מוכרת בעיקר מסרטיהם של הבמאים הצרפתים פרנסואה אוזון: "8 נשים", "בריכת שחייה", וקלוד מילר: "סוד", "לילי הקטנה". נולדה בפרברי פריז (לה-סל סן-קלו, איוולינה, איל-דה-פראנס) לאב אקדמאי ואם מזכירה. החלה את קריירת המשחק בגיל צעיר, לאחר שלקחה שיעורי משחק ושיחקה בסרטים מגיל 10. בעקבות הופעותיה ב-"8 נשים" וב"סוד" הייתה מועמדת לפרס סזאר הצרפתי כשחקנית משנה. מרבה להופיע בסרטים בעירום מלא או חלקי. עובדת גם כדוגמנית. בסרט "8 נשים" ביצעה את השיר "Papa T'es Plus Dans Le Coup" של הזמרת שיילה. בשנת 2010 כיכבה במותחן הפסיכולוגי "פשע אהבה" של הבמאי אלן קורנו. בשנת 2011 דיבבה בגרסה הצרפתית של הסרט "מפלצת בפריז" ובאותה שנה שיחקה בסרט הבלגי-הולנדי "הכפיל של השטן". בשנת 2018 שיחקה בסרטים "לולה ואחיה" ו"רמי - ילד של אף אחד". בשנת 2019 שיחקה בסרטו של הבמאי היפני הירוקאזו קורה־אדה "סיפור חיי" לצד קתרין דנב, ז'ולייט בינוש ואית'ן הוק. בשנת 2021 הופיעה בסדרת "לופן" שעלתה לשידור בנטפליקס. בשנת 2022 החלה לגלם את דיאן דה פואטייה בסדרת הדרמה התקופתית "The Serpent Queen" של רשת Starz. באותה שנה לוהקה לתפקיד במיני סדרת הטלוויזיה "פרנקלין". בשנת 2023 שיחקה בסרט הדרמה הביוגרפי "נפוליאון" בדמותה של תרזה קבארוס. הסרט, בבימויו של רידלי סקוט, מגולל את עלייתו לשלטון של נפוליאון בונפרטה. בשנת 2024 שיחקה בסרט ההתבגרות "Leurs enfants après eux" המבוסס על הרומן באותו שם של הסופר ניקולס מתייה (אנ') מ-2018. באותה שנה שיחקה לצד מייקל דאגלס במיני סדרת הטלוויזיה "פרנקלין" של אפל TV פלוס בתור המוזיקאית אן לואיז ברילון דה ז'וי (אנ'). לודיווין סנייה, ברשת החברתית פייסבוק לודיווין סנייה, ברשת החברתית אינסטגרם לודיווין סנייה, במסד הנתונים הקולנועיים IMDb (באנגלית) לודיווין סנייה, באתר "אידיבי", מאגר הידע העברי לקולנוע ישראלי ועולמי לודיווין סנייה, באתר AllMovie (באנגלית) לודיווין סנייה, באתר Rotten Tomatoes (באנגלית) לודיווין סנייה, באתר Metacritic (באנגלית) לודיווין סנייה, במסד הנתונים הקולנועיים KinoPoisk (ברוסית) לודיווין סנייה, באתר AllMusic (באנגלית) לודיווין סנייה, באתר MusicBrainz (באנגלית) לודיווין סנייה, באתר Discogs (באנגלית)
פריץ ואלטר

פרידריך "פריץ" ואלטר (בגרמנית: Friedrich "Fritz" Walter; ‏ 31 באוקטובר 1920 – 17 ביוני 2002) היה כדורגלן גרמני אשר שיחק בעמדת החלוץ במדי קבוצת פ.צ. קייזרסלאוטרן וכקפטן נבחרת גרמניה אשר זכתה במונדיאל 1954. ואלטר גדל בעיר קייזרסלאוטרן כבכור בין חמישה אחים. בשנת 1928 החל ואלטר לשחק בקבוצת הילדים של מועדון העיר ובגיל 17 הוא ערך את הופעת הבכורה בקבוצה הבוגרת. ב-14 ביולי 1940 זומן ואלטר לנבחרת הלאומית על ידי מאמנה ספ הרברגר וכבר בהופעת הבכורה שלו כבש שלושער בניצחון 3–9 על נבחרת רומניה. במהלך מלחמת העולם השנייה, גויס ואלטר כצנחן לורמאכט ונשלח לחזית שם דאג הרברגר למשוך בחוטים על מנת שלא ימצא בסיכון כיתר הלוחמים. למרות זאת, נפל ואלטר בשבי במהלך המלחמה, ונשלח למחנה שבויים בעיר סיגט. במחנה, למרות שחלה במחלת המלריה, היה ואלטר משחק כדורגל עם שוביו אשר זיהו אותו. כשכבשו הסובייטים את המחנה והגלו את כל האסירים הגרמנים לגולאג, הציגו אותו הסוהרים כאוסטרי ובכך ניצל מהגליה. ואלטר חזר לגרמניה בשנת 1945 ושב לשחק במדי קבוצת נעוריו, אותה הוביל לאליפויות הבונדסליגה בשנים 1951 ו-1953. בשנת 1951 הוא זומן שנית לנבחרת ומונה לשמש כקפטן הלאומי, תפקיד אותו מילא גם במונדיאל 1954 בו זכתה גרמניה לראשונה בגביע, כשהיא מנצחת את נבחרתה האגדית של הונגריה בהנהגתו של פרנץ פושקש. פריץ ואחיו, אוטמאר, היו לצמד האחים הראשון שזוכה בגביע העולם. ואלטר המשיך לייצג את נבחרתו גם במונדיאל 1958 עד אשר נפצע במהלך משחק חצי-הגמר מול שוודיה, פציעה אשר גרמה לפרישתו מהנבחרת. בשנת 1959 פרש ממשחק פעיל. בשנת 1985 החליטה קייזרסלאוטרן לקרוא לאצטדיונה על שמו ובשנת 2003, לציון יובל לאופ"א (1953-2003), התבקשה כל התאחדות כדורגל החברה בארגון לבחור נציג בודד לקבלת הפרס על תרומה לכדורגל. ואלטר נבחר כנציג התאחדות הכדורגל הגרמנית לקבל את תואר "שחקן הזהב" של אופ"א. הוא נפטר בשנתו ב-17 ביוני 2002. מדיה וקבצים בנושא פריץ ואלטר בוויקישיתוף פריץ ואלטר, באתר Transfermarkt פריץ ואלטר, באתר Fussballdaten.de (בגרמנית) פריץ ואלטר, באתר WorldFootball.net פריץ ואלטר, באתר National Football Teams פריץ ואלטר, באתר FootballDatabase.eu פרופיל המאמן, באתר Transfermarkt פריץ ואלטר, באתר "Find a Grave" (באנגלית) Tributes for the 'Hero of Berne' באתר אופ"א ‏ Fritz WALTER Germany's post-war hero באתר פיפ"א שגיב ברעם‏, הנאצי, באתר וואלה, 2 ביוני 2010 דניאל שחק, ‏טיפול בהלם, באתר ערוץ הספורט, 28 בנובמבר 2013 אלי שווידלר, פריץ ואלטר מת בביתו בגרמניה בגיל 81, באתר הארץ, 18 ביוני 2002
כניעה (נפש)

כניעה, או כְּניעוּת, וכן הכנעה, היא קבלת מרותו או שלטונו של האחר על העצמי, לכתחילה, או לאחר מאבק. משמעויותיה הקרובות והשונות הן: ענווה, יראה, שִפלות הנפש וותרנות. בימי הביניים שובחה הכניעה, בדומה לענווה, אל האל, והונגדה אל הגאוה והדגשת ערך העצמי. ההכנעה והענווה שהאדם חש מפני האל, בהיותן על פי ספרות המחשבה היהודית מוקד העניין האנושי, תשלכנה על גם על יחסיו עם הבריות והתנהגותו אליהן בענווה והכנעה. על כן, שולבו הכניעה מפני האל והכניעה מפני הבריות בקנה אחד, למשל, בבקשה הנאמרת סיום תפילת שמונה עשרה; הפותחת במילים: "אלהי נצור" וממשיכה ”יְהִי רָצוֹן מִלְּפָנֶיךָ ה' אֱלֹהַי וֵאלֹהֵי אֲבוֹתַי. שֶׁלֹּא תַעֲלֶה קִנְאַת אָדָם עָלַי וְלֹא קִנְאָתִי עַל אֲחֵרִים. וְשֶׁלֹּא אֶכְעוֹס הַיּוֹם וְשֶׁלֹּא אַכְעִיסֶךָ. וְתַצִּילֵנִי מִיֵּצֶר הָרָע. וְתֵן בְּלִבִּי הַכְנָעָה וַעֲנָוָה.”. כניעה היא נושא עיקרי בספרו של רבי בחיי בן יוסף אבן פקודה חובות הלבבות, הוא מודיע לקוראיו בהקדמה: ”שמתי את הכניעה שורש שישי לכלל מחובות הלבבות”; מגדיר אותה ביחס אל קרובותיה: ”הכניעה היא שפלות הנפש ושחוּתה ומִעוט ערכה אצלה, והיא מִדה ממדות הנפש, וכאשר תתישב בה, יראו אותותיה על האברים: הם - הלשון הרכה והקול הנמוך והענָוָה בעת הכעס ומעוט הנקמה אחר היכֹלת עליה”. ומסביר כי ”ובקשת המחילה (מן האלהים) אות על כניעתו ושפלותו לפני אלהים”. רבי משה בן-מימון, הרמב"ם, תיאר בספרו מורה נבוכים ”באלו הפעולות תתמיד היראה ויגיע ההתפעלות המביא לכניעה המכוונת”. הכניעה או ההכנעה שובחה בחסידות רבי ישראל בעל שם טוב. רבי אשר פריינד מנהיג חסידי בירושלים נהג להמליץ לחסידיו על מידה זו: ”בשעת הכשלון ולא יאשים לא את עצמו ולא את זולתו מתוך הכנעה ליסוד האין שלו ולא יתלה סרחונו באחרים בעת תקלה”. כניעה צבאית או פוליטית יעקב קלצקין, הערך: כניעה, אוצר המונחים הפילוספיים, א-ד, ברלין: הוצאת אשכול, תרפ"ח. בחיי בן-יוסף אבן פקודה, חובות הלבבות, שער הכניעה, באתר דעת יהודה הלוי, הכוזרי, ג, נג בחיי בן יוסף אבן פקודה, חובות הלבבות, שער הכניעה, א. בחיי בן יוסף אבן פקודה, חובות הלבבות, שער התשובה, ג. משה בן-מימון, מורה נבוכים, ג, מ"ז. אשר פריינד, צוואה,
ציקלודקסטרין

ציקלודקסטרינים (Cyclodextrins) הם משפחה של אוליגו-סכרידים המחוברים יחד בטבעת (מכאן ציקלו - טבעת). ציקלודקסטרין מופק מעמילן בריאקציות אנזימטיות, ונעשה בו שימוש נרחב במזון, רוקחות, חקלאות ותעשייה כימית, כגון השימוש התעשייתי שנעשה בו לייצור חומרים סופחי ריחות רעים. למולקולה זו ישנה היכולת ליצור קומפלקסים עם חומרים אי אורגניים והידרופוביים, ובכך משמשת, למשל, ל'לכידה' של מתכות כבדות. מדיה וקבצים בנושא ציקלודקסטרין בוויקישיתוף מסד נתונים על ציקלודקסטרין האגודה האירופית לציקלודקסטרין ערך זה הוא קצרמר בנושא כימיה. אתם מוזמנים לתרום לוויקיפדיה ולהרחיב אותו.
מכבש

מַכְבֵּשׁ הוא כלי עבודה מכני שייעודו להפעיל לחץ על גוף (אנ') ובכך לשנות את צורתו. האם התכוונתם ל... מכשירים מכבש דפוס – כלי להדפסה בלחיצה מכבש דרכים ("מכבש עפר") (Road roller) – כלי מכני הנדסי המיישר קרקע ודוחס אותה בעבודות עפר מכבש קיטור (Steamroller) – מכבש דרכים שהונע במנוע קיטור (שימש טרום המצאת מנוע הבעירה הפנימית) מכבש (תעשייה) (אנ') – מגוון מכבשים המשתמשים בשיטות שונות ליצירת לחץ מכבש תקליטים – כלי לייצור תקליטים מפלסטיק, למשל מויניל מכבש חציר – מכונה חקלאית המשמשת לאיסוף חציר או קש, כבישתם ואריזתם בחבילות מכבש גבינה (אנ') – מכבש המשמש לייצור גבינות מסוימות, באמצעות דחיסת מי גבינה לגֶּבֶן אמנות מכבש הקיטור של מיקי – סרט הנפשה קצר בכיכובו של מיקי מאוס כבישה מַכְבֵּשׁ - המונחים במילוני האקדמיה, באתר האקדמיה ללשון העברית
גודמן

גודמן (Goodman) הוא שם משפחה שמקורו באנגלית וכן שם משפחה יהודי נפוץ, משמעות השם היא איש טוב (במקור, פנייה מנומסת המקבילה ל-"אדוני") האם התכוונתם ל... הרב יונה גודמן – איש חינוך ישראלי אדולף וינקלר גודמן – מתמטיקאי אמריקאי בני גודמן – נגן קלרינט יהודי אמריקאי ג'ון גודמן – שחקן אמריקאי יוג'ין גודמן – איש אכיפת חוק אמריקאי יוני גודמן – אנימטור ישראלי מיכה גודמן – איש אקדמיה ישראלי קרולין גודמן – פוליטיקאית יהודייה אמריקאית, כראש עיריית לאס וגאס תמיר גודמן – כדורסלן ישראלי-אמריקאי גודמן - בית ספר למשחק בנגב סול גודמן (באנגלית) – דמות פיקטיבית המגולמת על ידי השחקן בוב אודנקירק בסדרת הטלוויזיה "סמוך על סול" גוטמן
השחקן השישי בליגת העל בכדורסל

השחקן השישי של העונה בליגת העל בכדורסל הוא פרס שנתי מטעם מנהלת ליגת העל בכדורסל המחולק מאז עונת 2003/2004 לשחקן שתרם הכי הרבה לקבוצתו, כאשר הוא איננו פותח בחמישייה (אפשרי ששחקן שפתח בחמישייה יכלל בקטגוריה, אך חובה עליו שפתח על הספסל יותר פעמים מאשר בחמישייה). הזוכה בפרס נבחר על ידי ועדה מיוחדת של מנהלת ליגת העל ובחלק מהפעמים גם בשיתוף הקהל. מצטייני העונה לעונת 2007/2008, אתר מנהלת ליגת העל בכדורסל, אגף מצטיינים מצטייני העונה לעונת 2008/2009, אתר מנהלת ליגת העל בכדורסל, אגף מצטיינים מצטייני העונה לעונת 2009/2010, אתר מנהלת ליגת העל בכדורסל, אגף מצטיינים מצטייני העונה לעונת 2010/2011, אתר מנהלת ליגת העל בכדורסל, אגף מצטיינים מצטייני העונה לעונת 2011/2012, אתר מנהלת ליגת העל בכדורסל, אגף מצטיינים מצטייני העונה לעונת 2012/2013, אתר מנהלת ליגת העל בכדורסל, אגף מצטיינים מצטייני העונה לעונת 2013/2014, אתר מנהלת ליגת העל בכדורסל, אגף מצטיינים מצטייני העונה לעונת 2014/2015, אתר מנהלת ליגת העל בכדורסל, אגף מצטיינים מצטייני העונה לעונת 2015/2016, אתר מנהלת ליגת העל בכדורסל, אגף מצטיינים מצטייני העונה לעונת 2016/2017, אתר מנהלת ליגת העל בכדורסל, אגף מצטיינים מצטייני העונה לעונת 2017/2018, אתר מנהלת ליגת העל בכדורסל, אגף מצטיינים מצטייני העונה לעונת 2018/2019, אתר מנהלת ליגת העל בכדורסל, אגף מצטיינים מצטייני העונה לעונת 2019/2020, אתר מנהלת ליגת העל בכדורסל, אגף מצטיינים מצטייני העונה לעונת 2020/2021, אתר מנהלת ליגת העל בכדורסל, אגף מצטיינים מצטייני העונה לעונת 2021/2022, אתר מנהלת ליגת העל בכדורסל, אגף מצטיינים מצטייני העונה לעונת 2022/2023, אתר מנהלת ליגת העל בכדורסל, אגף מצטיינים מצטייני העונה לעונת 2023/2024, אתר מנהלת ליגת העל בכדורסל, אגף מצטיינים